jkorsvik/nowiki_second_scrape_merged huggingface dataset:
Sātavāhanariket

Sātavāhanariket eller Sātavāhanadynastiet (telugu:  శాతవాహన సామ్రాజ్యము, pre-marathi: सातवाहन), også kalt Andhradynastiet, var en stat i oldtidens India, som strakk seg fra Dharanikota eller Amaravati, fra Andhra Pradesh til Junnar i sør, fra Prathisthan (Paithan) i Maharashtra, og over det sørlige og sentrale India. Staten oppstod omkring 230 f.Kr. og et liberalt estimat sier at den varte i omkring 450 år, frem til omkring 220 e.Kr. Sātavāhanadynastiet krediteres for å ha etablert fred i landet, og beskyttet det mot invaderende fiender etter Mauryarikets fall.


== Liste over herskere ==
Simuka (Sindhuka) (230–207 f.Kr.)
Krishna (Kanha) (207–189 f.Kr.)
Sātakarnī I. (Srimallakarna) (180–170 f.Kr.)
(?)Satisiri (Sakhkumara)
Purnotsanga (Paurnamasa)
Skandhasvati I.
Satakarni II. (152–96 f.Kr.)
Lambodara
Apilaka (Apitaka, Chivilaka)
Meghasvati (Sangha, Saudasa)
Svati (Satasvati)
Skandhasvati II.
Mrigendra Svatikarna
Kuntala Svatikarna
Svatisena Svatikarna
Pulomavi I. (Pulamayi, Patumat u. a.)
Arishtakarna (Arishtakarman, Gaurakrishna u. a.)
Hāla (20–24 e.Kr.)
Mandalaka (Pattalaka)
Purindra Sena (Pravilasena)
Sundara Svatikarna
Chakora Svatikarna
Sivasvhati
Gautamiputra Sātakarni (106–130)
Vashishtiputra Pulumāyi II. (130–158)
Sivasri Pulumayi III.
Sivaskandha Satakarni
Sri Yajna Sātakarni III. (170–199)
Vijaya
Chandasri Satakarni
Pulomavi IV.
Mørk løvvikler

Mørk løvvikler (Apotomis sauciana) er en sommerfugl i gruppen av viklere (Tortricidae).


== Utseende ==
En middelsstor (vingespenn 13-18 millimeter), ganske mørk vikler. Forvingen er noe avrundet og mørkt gråbrunt spraglete. I den indre delen er det et oppbrutt, hvitt tverrbånd, nær vingespissen et middels bredt, uregelmessig hvitt tverrbånd, selve spissen er mørk. Bakvingen er gråbrun.


== Levevis ==
Arten finnes på heier. Larvene utvikler seg på skudd av blåbær (Vaccinium myrtillus) og melbær (Arctostaphylos uva-ursi). De voksne sommerfuglene flyr fra juni til august.


== Utbredelse ==
Den er utbredt over hele Europa (bortsett fra Island og Den iberiske halvøya) og i det nordlige Asia.
I Norge finnes den i Sør-Norge, men også i Øst-Finnmark.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Apotomis
mørk løvvikler, Apotomis sauciana (Frölich, 1828)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: Apotomis sauciana  (Insecta: Lepidoptera: Tortricidae)
Apotomis sauciana på UK Moths: Apotomis sauciana - UKMoths
Fauna Europaea, utbredelsesdatabase for europeiske dyr: Fauna Europaea : Taxon Details


== Eksterne lenker ==
(en) mørk løvvikler i Global Biodiversity Information Facility 
(no) mørk løvvikler hos Artsdatabanken 
(sv) mørk løvvikler hos Dyntaxa 
(en) mørk løvvikler hos Fauna Europaea 
(en) mørk løvvikler hos NCBI 
(en) Kategori:Apotomis sauciana – bilder, video eller lyd på Wikimedia Commons 
Apotomis sauciana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Harald Lander

Harald Alfred Bernhardt Stevnsborg Lander (født 25. februar 1905 i København, død 14. september 1971 samme sted) var en dansk ballettmester og koreograf. Fra 1932 til 1951 var han sjef for Den Kongelige Ballet. Derfra ble han avskjediget etter en kontroversiell og meget omtalt sak, som involverte blant annet kolleger og den konservative undervisningsminister Flemming Hvidberg. Siden skapte Lander seg en karrière som ballettsjef i Paris. Lander var gift med Margot Lander og siden Toni Lander.
Som koreograf skapte han i 1947 Etudes med musikk av Knudåge Riisager, verket ble i 2006 tatt inn i Danmarks kulturkanon.


== Utmerkelser ==
Lander ble ridder av Dannebrogordenen i 1938, fikk Dannebrogordenens hederstegn i 1948 og mottok medaljen Ingenio et arti i 1969.


== Referanser ==
Knudåge Riisager

Knudåge Riisager (født 6. mars 1897 i Kunda, Estland, død 26. desember 1974 i København) var en dansk komponist.
Knudåge Riisager ble født i Estland av danske foreldre, hans far var ingeniør Emil Riisager, og familien vendte tilbake til Danmark i 1900, da Knudåge var tre år. Han ble cand. polit. ved Københavns Universitet i 1921 og studerte samtidig komposisjon og musikkteori hos Otto Malling og Peder Gram samt fiolin hos Peder Møller. I mange år hadde han to sideløpende karrierer, som kontorsjef i sentraladministrasjonen frem til 1950 (fra 1939 i finansministeriet), og som komponist.
Etter studiene i København dro han i 1921-23 til Paris, for å fortsette komposisjonsstudiene hos Albert Roussel og Paul le Flem, og i 1932 studerte han i Leipzig hos Hermann Grabner. Under oppholdet i Paris stiftet han bekjentskap med gruppen Les Six, fransk neoklassisisme og med Stravinskijs musikk. 
Det er mulig at disse studier i utlandet medvirket til, at Riisager anses som den mest internasjonalt orienterte danske komponist i sin generasjon. 
Knudåge Riisagers internasjonale berømmelse skyldes hovedsakelig hans ballettmusikk, først og fremst i samarbeid med Harald Lander. Det første verk han komponerte til Det Kongelige Teater, var musikken til balletten Benzin av Storm P., med iscenesettelse av Elna Ørnberg i 1930.
Knudåge Riisager var i tillegg en flittig kulturskribent: hans bibliografi omfatter om lag 400 titler spredt over seks årtier. I 1956-67 var han direktør for Det Kongelige Danske Musikkonservatorium. Hans komposisjoner oppbevares i Musik- og Teaterafdelingen på Det Kongelige Bibliotek.


== Verk ==
Balletmusik
Benzin op. 17 (1930)
Cocktails-Party op. 19 (1930) (ikke oppført)
Darduse op. 32 (1935/36)
Tolv med Posten op. 37 (1942)
Slaraffenland op. 33 (1936–40)
Qarrtsiluni op. 36 (1938–42)
Fugl Fønix (1944/45)
Etudes (1948), tatt opp i Danmarks kulturkanon
Månerenen op. 57 (1956)
Fruen fra havet op. 59 (1959)
Galla-Variationer (1966)
Ballet Royal (1967)
Svinedrengen (1968)
Skuespilmusik
Niels Ebbesen (1945)
Opera
Susanne op. 49 (1948)
Orkestermusik
Erasmus Montanus op. 1 (1920)
Suite dionysiaque op. 6
Symfoni no. 1 op. 8 (1925)
Variationer over et tema af Mezangeau op. 12 (1926)
Symfoni no. 2 op. 14 (1927)
Fastelavn op. 20 (1929/30)
Concerto for trompet og strygere
Revymusik
Paa Hodet, første PH-revy, musik til finalen (1929)


== Referanser ==


== Eksterne lenker ==
(en) Knudåge Riisager på Internet Movie Database 
(da) Knudåge Riisager på Filmdatabasen 
(da) Knudåge Riisager på danskefilm.dk 
Knudåge Riisager hos danskefilm.dk
(en) Knudåge Riisager på Discogs 
(en) Knudåge Riisager på MusicBrainz 
(en) Knudåge Riisager – Olympedia 
(en) Knudåge Riisager – Sports-Reference (OL-resultater – arkivert) 
Riisager bibliografi
Musik- og Teaterafdelingen på Det Kongelige Bibliotek
Gitagobinda

Gitagobinda eller Gitagovinda (devanagari: गीत गोविन्द), på norsk «Gjeterguttens sang» er et sanskritdikt av poeten Jayadeva/Jaydeb, som ble født omkring 1200 i Kenduli Sasan nær Puri i Orissa. 
Gjetergutten Govinda er en manifestasjon av den svartblå Krishna, og diktet skildrer forholdet mellom Krishna og en gruppe kvinnelige gjetere fra Vrindavana, og spesielt en kvinnelig gjeter ved navn Radha. Forholdet mellom Krishna og hans ungdomskjæreste Radha er omtalt som «den bengalske sangtradisjonens 'høysang'», og Radha skildres her som en som lengter og elsker lidenskapelig. I andre tekster om Radha har hun trekk av å være modergudinne, men her er hun den elskende.
Diktet har hatt stor betydning for bhaktiretninger i hinduismen.
Diktet er organisert i 12 kapitler, som hvert enkelt er inndelt i 24 avsnitt kalt prabhandhas. Hver prabandha er igjen inndelt i 8 deler kalt Ashtapadis. Diktet omtaler Radha som større enn Krishna, og utdyper de 8 sinnsstemningene hos heltinnen, Ashta nayika, i vers. Diktet har vært en inspirasjonskilde for mange komposisjoner og koreografiske verker i indisk klassisk dans.
Den første oversettelsen til engelsk ble utgitt av William Jones i 1792. Diktet har senere blitt oversatt til mange språk over hele verden, og er betraktet som et av de vakreste eksemplene på sanskrit-poesi. I 1977 utkom det i en ny oversettelse av Barbara Stoler Miller under tittelen Love Song of the Dark Lord: Jayadeva's Gita Govinda.
Deler av teksten er utgitt på norsk i antologien Bengalske sanger, 2005.


== Referanser ==
Henry Arnold

Henry Harley Arnold (født 25. juni 1886 i Gladwyne, Pennsylvania, død 15. januar 1950 i Sonoma, California) var en amerikansk flypioner og general (General of the Army 1944 og General of the Air Force 1949).
Under andre verdenskrig var Arnold øverste sjef for United States Army Air Force (USAAF) fra 1941 til 1945 og den første og eneste General of the Air Force. Han er også den eneste amerikaner som har vært fem-stjernes general i to forskjellige våpengrener,hæren og luftvåpenet.


== Referanser ==


== Eksterne lenker ==
(en) Henry H. Arnold – kategori av bilder, video eller lyd på Commons 
(en) Henry H. Arnold – galleri av bilder, video eller lyd på Commons 
General Arnold (engelsk)
Ofelaš (politisk parti)

Ofelaš er et norsk politisk parti, som stilte valgliste i Østre valgkrets ved Sametingsvalget 2009.De fikk 76 stemmer, som utgjør 4,5% av stemmene i Østre valgkrets, og fikk dermed ingen representanter på Sametinget. Dere fem øverste kandidater var:
Jánoš Trosten
Egil Marius Persen
Gry Hege K. Lille
Siv-Annie Mathisen
Håkon Henriksen


== Referanser ==
Bremløvvikler

Bremløvvikler (Apotomis demissana) er en sommerfugl i gruppen av viklere (Tortricidae).


== Utseende ==
En middelsstor (vingespenn 15-18 millimeter), grå vikler. Forvingens indre del er ensfarget grå, nesten uten brunskjær. Nær vingespissen er det et bredt, uregelmessig, hvitt tverrbånd med diffuse kanter. Vingespissen er grå. Bakvingen er grå med mørkere ytterkant.


== Levevis ==
Det er en nordlig art som finnes på snaufjell og tundra. Larvene lever på viere (Salix spp.) med hårete blader.


== Utbredelse ==
Arten finnes i det nordlige Fennoskandia og det nordlige Russland, inkludert den asiatiske delen.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Apotomis
bremløvvikler, Apotomis demissana (Kennel, 1901)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr: [2]


== Eksterne lenker ==
(en) bremløvvikler i Global Biodiversity Information Facility 
(no) bremløvvikler hos Artsdatabanken 
(sv) bremløvvikler hos Dyntaxa 
(en) bremløvvikler hos Fauna Europaea 
(en) bremløvvikler hos NCBI 
Apotomis demissana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Anastasija Davydova

Anastasija Semjonovna Davydova (russisk: Анастасия Семёновна Давыдова; født 2. februar 1983 i Moskva) er en russisk synkronsvømmer som deltok i de olympiske leker 2004 i Athen og 2008 i Beijing.
Davydova ble olympisk mester i synkronsvømming to ganger under Sommer-OL 2004 i Athen. Sammen med Anastasija Jermakova vant hun konkurransen i duett, og hun var også med på det russiske laget som vant lagkonkurransen foran Japan og USA. De andre på laget var Olga Brusnikina, Anastasija Jermakova, Elvira Khasjanova, Jelena Azarova, Maria Kisseleva, Olga Novoksjtsjenova og Anna Sjorina.
Fire år senere, under Sommer-OL 2008 i Beijing, vant hun også to gullmedaljer, i duett og i lag. Duett sammen med Anastasija Jermakova og lagkonkurransen sammen med Anastasija Jermakova, Olga Kuzhela, Anna Sjorina, Svetlana Romasjina, Jelena Ovtsjinnikova, Elvira Khasjanova, Maria Gromova og Natalija Isjtsjenko.
Under Sommer-OL 2012 i London vant hun sin femte olympiske gullmedalje med det russiske laget som vant lagkonkurransen foran og Kina og Spania. De andre på laget var Marija Gromova, Natalja Isjtsjenko, Elvira Khasianova, Aleksandra Patskevitsj, Svetlana Romasjina, Daria Korobova og Alla Sjisjkina.


== OL-medaljer ==
 2004  Athen -  Gull i synkronsvømming duett  Russland
 2004  Athen -  Gull i synkronsvømming lag  Russland
 2008  Beijing -  Gull i synkronsvømming duett  Russland
 2008  Beijing -  Gull i synkronsvømming lag  Russland
 2012  London -  Gull i synkronsvømming lag  Russland


== Eksterne lenker ==
(en) Anastasija Davydova – Olympics.com 
(en) Anastasija Davydova – Olympic.org 
(en) Anastasija Davydova – Olympedia 
(en) Anastasija Davydova – Sports-Reference (OL-resultater – arkivert) 
(en) Anastasija Davydova – databaseOlympics.com (arkivert) 
(en) Anastasija Davydova – Swimming Hall of Fame
Hils til dem der hjemme (album)

Hils til dem der hjemme er et musikkalbum med Lindesnes trekkspillklubb, utgitt i 1994.


== Sporliste ==
«Christianiavalsen»
«Polka fra Krødsherad»
«Lohnesangen»
«Wiggen»
«Hopp og sprett»
«Norske allsanger, potpurri»
«Håkons OL-marsj»
«Vriompeisen»
«Lappland»
«Hils til dem der hjemme»
«Masurka etter Emanuel Louen»
«Setesdølen»
«Astrids vals»
«Polkan går»
«Amerikanske allsanger, potpurri»
«Gubben og Gumman»
«O, store gud»
Nordisk mesterskap i fotball

Nordisk mesterskap i fotball var en internasjonal fotballturnering mellom de ulike nordiske lands herrelandslag. Den første turneringen fant sted i perioden 1924–28, men det var bare Danmark, Norge og Sverige som deltok. Finland ble med fra den andre turneringen. I den siste turneringen spilt i 2000–01, deltok også Island og Færøyene.


== Historie ==
Turneringen kom i stand etter et dansk initiativ i 1920, som erstatning for en utløpt avtale (1919) mellom Danmarks fotballforbund (DBU), Norges Fotballforbund (NFF) og Sveriges fotballforbund (SvFF) som slo fast at de tre landenes herrelandslag skulle spille to årlige kamper mot hverandre. Idéen ble ikke realisert før i 1924 i forbindelse med det danske fotballforbundets 35-årsjubileum. DBU sto som arrangør av turneringen som besto av en gruppe, hvor lagene møtte hverandre fem ganger, tilsammen ti kamper per lag. DBU sto også for premien, et trofé som Danmark selv vant når turneringen ble avsluttet i 1928.
Den andre turneringen ble arrangert av SvFF som feiret sitt 25-årsjubileum. Denne gangen ble også det finske fotballforbundet (SPF) invitert. Det ble også bestemt at turneringen skulle gå over 4 år, hvert lag skulle spille 12 kamper, 4 kamper mot hver enkelt motstander, 2 på hjemmebane og 2 på bortebane. Den andre turneringen ble vunnet av Norge. De neste ni mesterskap, i perioden 1933 til 1977, ble totalt dominert av Sverige som vant alle ni. Den fjerde turneringen ble avbrutt av 2. verdenskrig og ble derfor spilt over 11 år, fra 1937 til 1947.
Turneringen ble populær etter krigen og var viktig i forberedelsene til større turneringer, slik som VM i fotball og Sommer-OL. Turneringen mistet sin betydning i løpet av 70-tallet, delvis fordi det økte antall kamper mot andre motstandere, men også fordi turneringene på 70- og 80-tallet varierte i form og varighet. Den siste kampen i turneringen 1981–83 mellom Sverige og Norge ble ikke engang spilt, siden Danmark allerede hadde vunnet.
En engangsutgave av turneringen ble spilt i 2000–01. Her ble også Island og Færøyene invitert med. Noen av kampene ble spilt i løpet av en felles treningsleir på La Manga i Spania, resten ble spilt hjemme, noen i innendørsarenaer. En kamp mellom Norge og Færøyene ble aldri spilt.


== Resultater ==


== Litteratur ==
Alsiö, Martin (ed.) (2004). 100 år: Svenska fotbollförbundets jubileumsbok 1904-2004, del 2: statistiken. Vällingby: Stroemberg Media Group. ISBN 91-86184-59-8. CS1-vedlikehold: Ekstra tekst: forfatterliste (link)


== Kilder ==
Aarhus, Lars (6. februar 2001). «Nordic Championships». Rec.Sport.Soccer Statistics Foundation. Besøkt 2. januar 2011. 


== Eksterne lenker ==
Nordiske mesterskap i fotball – Rec.Sport.Soccer Statistics Foundation
Spiller opp – US Tour med vigelandsvalsen

Spiller opp – US Tour med vigelandsvalsen er et musikkalbum med Lindesnes trekkspillklubb, utgitt i 1993. Dette er bandets debutalbum.


== Sporliste ==
«Vigalandsvalsen»
«This Land Is Your Land»
«Remerosa»
«Minner fra Spangreid»
«Livet i Finnskogen»
«Nidelven»
«Green, Green Grass of Home»
«Han skal åpne perleporten»
«Lindesnesvalsen»
«Aloa oe»
«Vigmostasangen»
«Amazing Grace»
«Audnavalsen»
«Trønderbrua»
«Spangreidsangen»
«Der hvor roser aldri dør»
«Audnedalen»
«I en måneskinnsnatt»
«Drømmen om Elin»
«Sørlands St. Hans»
«Gladan»
«Vigelandsvalsen»
«Sætergalloppen»


== Kilder ==
(en) Spiller opp – US Tour med vigelandsvalsen på Discogs
Anastasija Jermakova

Anastasija Nikolajevna Jermakova (russisk: Анастасия Николаевна Ермакова; født 8. april 1983 i Moskva) er en russisk synkronsvømmer som deltok i de olympiske leker 2004 i Athen og 2008 i Beijing.
Jermakova ble olympisk mester i synkronsvømming to ganger under Sommer-OL 2004 i Athen. Sammen med Anastasija Davydova vant hun konkurransen i duett, og hun var også med på det russiske laget som vant lagkonkurransen foran Japan og USA. De andre på laget var Olga Brusnikina, Anastasija Davydova, Elvira Khasjanova, Jelena Azarova, Maria Kisseleva, Olga Novoksjtsjenova og Anna Sjorina.
Fire år senere, under Sommer-OL 2008 i Beijing, vant hun også to gullmedaljer, i duett og i lag. Duett sammen med Anastasija Davydova og lagkonkurransen sammen med Anastasija Davydova, Olga Kuzhela, Anna Sjorina, Svetlana Romasjina, Jelena Ovtsjinnikova, Elvira Khasjanova Maria Gromova og Natalija Isjtsjenko.


== OL-medaljer ==
 2004  Athen -  Gull i synkronsvømming duett  Russland
 2004  Athen -  Gull i synkronsvømming lag  Russland
 2008  Beijing -  Gull i synkronsvømming duett  Russland
 2008  Beijing -  Gull i synkronsvømming lag  Russland


== Eksterne lenker ==
(en) Anastasija Jermakova – Olympedia 
(en) Anastasija Jermakova – Sports-Reference (OL-resultater – arkivert) 
(en) Anastasija Jermakova – databaseOlympics.com (arkivert) 
(en) Anastasija Jermakova – Swimming Hall of Fame
Pinsekirken Elverum

Pinsekirken Elverum er en kristen frimenighet i Elverum i Innlandet. Menigheten ble stiftet i 1927 og er tilsluttet den norske pinsebevegelsen. 
Menigheten har 150 tilskuddstellende medlemmer i 2019. Lederskapet i menigheten består av fem personer inklusiv pastoren. Årsmøtet er menighetens øverste organ. Menigheten praktiserer troendes dåp.
Pinsekirken har blant annet tilbud til både barn og ungdom, sangandakter ved byens alders- og sykehjem, husgrupper og gudstjenester på søndager.


== Referanser ==
Thorvald Aagaard

Hans Thorvald Aagaard (født 8. juni 1877 på Rolfstedgaard i Rolsted på Fyn, død 22. mars 1937 i Ringe) var en dansk fiolinist, komponist, organist og høyskolelærer.


== Biografi ==
Han begynte på Askov højskole i 1896 og studerte fiolin i København med Carl Nielsen fra 1898 før han ble tatt opp på Det Kongelige Danske Musikkonservatorium, hvor han gikk fra 1900 til 1902. Siden fortsatte han privatstudiene med Carl Nielsen i kontrapunkt og komposisjon og supplerte dem med timer i musikkhistorie hos Thomas Laub. I 1905 ble han organist i Ryslinge nær Odense. Her var han også lærer på Ryslinge højskole fra samme år, og fra 1907 ledet han amatørorkesteret Fynske musikanter.
Sammen med Carl Nielsen, Oluf Ring og Thomas Laub regnes Thorvald Aagaard for en av fornyerne av den danske folkelige sangen.


== Sanger ==
Han skrev melodiene til flere av tidens folkelige sanger, blant andre sanger av Jeppe Aakjær. Det er sagt at han skrev rundt 400 sanger. Noen av disse er

Han kommer med sommer, han kommer med sol (Jeppe Aakjær)
Her har jeg stået i tusinde år (Jeppe Aakjær)
Jeg lagde min Gaard i den rygende Blæst (Jeppe Aakjær)
Jeg ser de bøgelyse Øer (L.C. Nielsen) er tatt opp i Danmarks kulturkanon.
Lovsynger Herren (N.F.S. Grundtvig)
Sneflokke komme vrimlende (Jeppe Aakjær)
Sorgløst kan vi ej synge dit Navn (Valdemar Rørdam),
Spurven sidder stum bag Kvist (Jeppe Aakjær)


== Utgivelser ==
Melodier til «Sangbog for Skolen og Hjemmet» 1911
Ni viser til tekst av Jeppe Aakjær 1920
Folkehøjskolens Melodibog 1922 sammen med Thomas Laub, Carl Nielsen og Oluf Ring. Flere opplag.
25 præludier 1930
Tyve gamle danske Sange af N. F. S. Grundtvig 1931,
En Snes folkelige Sange og Viser 1932
26 præludier opus 5 1932
Violinskole 1933
40 Melodier til bibelhistoriske Sange 1934
30 Salmemelodier til Salmebog for Valgmenigheder og Frimenigheder 1936 sammen med Oluf Ring.


== Referanser ==


== Kilder ==
Artikkel om Thorvald Aagaard i John Henderson: A Directory of Composers for organ, second edition, 1999 ISBN 0952805014 side 1


== Eksterne lenker ==
(en) Thorvald Aagaard – kategori av bilder, video eller lyd på Commons 
(en) Thorvald Aagaard på Discogs 
(en) Thorvald Aagaard på MusicBrainz 
Om Thorvald Aagaard i Store Danske Leksikon
Om Hans Thorvald Aagaard hos Dansk komponistforening
Om Thorvald Aagaard hos gravsted.dk
Om sangen Sneflokke komme vrimlende hos Det kongelige bibliotek
Sangen Sneflokke komme vrimlende med noter
Den glade vandrer (album)

Den glade vandrer er et musikkalbum med Lindesnes trekkspillklubb, utgitt i 1998.


== Sporliste ==
«Den glade vandrer»
«Sail Along Silvery Moon»
«Sjømannsbrevet»
«Marina»
«Gryta hennar mor»
«Fest på lokalet»
«OL-floka»
«Gamla dansbanen»
«I lampans skin»
«Wiggen»
«Min barndom svant»
«Slovensk polka»
«Allsangpotpurri»
«Sætergalloppen»
Espen Salberg

Espen Salberg (født 28. mars 1952 i Oslo) er en tidligere norsk sportsdanser. Sammen med sin kone Kirsten Salberg (f. Slora) var han den første nordmann som hevdet seg i internasjonal sportsdans. Ekteparet ble verdensmestere i latinamerikanske danser for amatører i 1976, og som profesjonelle ble de verdensmestere i 1982 og 1983.


== Referanser ==


== Eksterne lenker ==
(no) Espen Salberg i Norsk biografisk leksikon
Kirsten Salberg

Kirsten Salberg (født Kirsten Slora 24. oktober 1947) er en tidligere norsk sportsdanser. Sammen med sin ektemann Espen Salberg var hun den første nordmann som hevdet seg i internasjonal sportsdans. Ekteparet ble verdensmestere i latinamerikanske danser for amatører i 1976, og som profesjonelle ble de verdensmestere i 1982 og 1983.


== Referanser ==


== Eksterne lenker ==
(no) Kirsten Salberg i Store norske leksikon
Flemming Flindt

Flemming Ole Flindt (født 30. september 1936 i København, død 3. mars 2009 i Sarasota, Florida, USA) var en dansk ballettmester, ballettdanser og koreograf. Han var utdannet på Det Kongelige Teaters ballettskole og i Paris. Han ble engasjert til Det Kongelige Teater, og endte sin dansekarriere som solodanser samme sted med en rekke gjesteopptredener på store utenlandske scener.
I perioden 1966-1978 var han ballettmester ved Det Kongelige Teaters ballett, og blant hans oppsetninger i den perioden vakte især balletten Dødens Triumf fra 1972 stor oppmerksomhet.  I den opptrådte det i visse scener nakne dansere, herunder ballettmesteren selv og hans daværende kone, Vivi Flindt, mens rockgruppen Savage Rose laget musikken til den. Balletten ble en stor suksess liksom flere av hans andre oppsetninger i perioden. I 1978 dannet han sitt eget ballettkompani som hadde premiere med Salome. Få år senere ble Flemming Flindt ansatt som ballettmester ved balletten i Dallas, USA. Senere fungerte han som frilans koreograf, innen han i 1991 vendte tilbake til Det Kongelige Teater.
Hans ballett Enetime fra 1963 etter Eugène Ionescos skuespill av samme navn og musikk av Georges Delerue er tatt opp i Den danske kulturkanonen under scenekunst.Flindt ble utnevnt til ridder av Dannebrogordenen i 1967, ridder av 1. klasse i 1977. Han er begravet på Frederiksberg Ældre Kirkegård.


== Referanser ==


== Eksterne lenker ==
(en) Flemming Flindt på Internet Movie Database 
(da) Flemming Flindt på Filmdatabasen 
(da) Flemming Flindt på danskefilm.dk 
(en) Flemming Flindt hos Internet Broadway Database